पाएं अपने शहर की ताज़ा ख़बरें और फ्री ई-पेपरडाउनलोड करें
बाराहाट अस्पताल में तबीयत बिगड़ने पर एक महिला को भर्ती कराया गया था। इलाज शुरू हाेने से एक घंटे के अंदर महिला की मौत हो गई। महिला कोराेना संक्रमित बताई जा रही है। जानकारी के अनुसार बाराहाट के गझंडा गांव निवासी कोरोना से संक्रमित मरीज शांति देवी को सांस लेने में तकलीफ होने पर परिजनों ने बाराहाट अस्पताल में भर्ती कराया। लेकिन लगातार गिरते ऑक्सीजन लेवल के चलते महिला ने एक घंटे के अंदर ही अस्पताल में दम तोड़ दिया। मृत महिला के परिजनों ने अस्पताल प्रबंधन पर आरोप लगाते हुए कहा कि महिला को बेहतर स्थिति में अस्पताल लाया गया था। लेकिन अस्पताल में डाॅक्टरांे के द्वारा समय पर इलाज नहीं किया गया। जिसके चलते ही महिला की मौत हो गई। साथ ही परिजनांे ने आरोप लगाया कि हॉस्पिटल में ऑक्सीजन उपलब्ध रहने के बावजूद भी मरीज को ऑक्सीजन नहीं दिया गया। सरकार ने कोविड-19 मरीजों को लेकर सारी सुविधा उपलब्ध कराने का निर्देश दिया है, लेकिन अस्पताल प्रबंधन सुविधा उपलब्ध कराने में नाकाम साबित हो रहा है। जिसके चलते इलाज के अभाव में मरीजांे की जान चली जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn